***A tojásfestés története***

A liba, kacsa és tyúktojásokat általában kifújják (a tojás tartalmát a tojás két végén fúrt lyukon keresztül kiürítik), majd az üres héjat festik, rajzolják, faragják, patkolják vagy más módszerrel díszítik.

Az [emu](https://hu.wikipedia.org/wiki/Emu) és a [strucc](https://hu.wikipedia.org/wiki/Strucc) tojásai olyan nagyok és a tojáshéja olyan **vastag**, hogy különösebb probléma nélkül lehet **faragni**. Az emu tojásánál ráadásul nagy eltérés van a héj külső részének és belső rétegeinek színe között. Dél-Afrikában 60 000 éves, faragott mintákkal díszített strucctojásokat találtak.

Az orosz cári udvarnak dolgozó ékszerész, [*Peter Carl Fabergé*](https://hu.wikipedia.org/w/index.php?title=Peter_Carl_Faberg%C3%A9&action=edit&redlink=1) nemesfémből és drágakövekből készített tojásokat a cári család számára. A Fabergé-tojás néven ismert [ékszerdobozok](https://hu.wikipedia.org/wiki/%C3%89kszerdoboz) azonban csak hasonlítottak a tojásra, de nem az volt az alapanyaguk.

A [perzsa kultúrában](https://hu.wikipedia.org/wiki/Perzsa_Birodalom) szintén elterjedt szokás volt a tojások díszítése, amelyre elsősorban a [tavaszi](https://hu.wikipedia.org/wiki/Tavasz) [napéjegyenlőség](https://hu.wikipedia.org/wiki/Nap-%C3%A9j_egyenl%C5%91s%C3%A9g) környékén került sor. Ekkor volt ugyanis a [perzsa újév](https://hu.wikipedia.org/wiki/Perzsa_%C3%BAj%C3%A9v) (norouz), amikor a családtagok közösen díszítettek tojásokat és azokat egy tálba helyezték. Feltehetően innen származik az a keresztény hagyomány is, hogy [húsvétkor](https://hu.wikipedia.org/wiki/H%C3%BAsv%C3%A9t) tojást festünk, díszítünk, amely elsősorban Európa keleti részén maradt fenn a mai napig, mint néphagyomány.

A húsvétot megelőző [böjtöt](https://hu.wikipedia.org/wiki/B%C3%B6jt) és magát a tavaszi [feltámadás](https://hu.wikipedia.org/wiki/Felt%C3%A1mad%C3%A1s_%28vall%C3%A1s%29) ünnepét a [kereszténység](https://hu.wikipedia.org/wiki/Kereszt%C3%A9nys%C3%A9g), feltehetően a [húsvéti tojás](https://hu.wikipedia.org/wiki/H%C3%BAsv%C3%A9ti_toj%C3%A1s) ajándékozási szokásával együtt emelte át a ~~pogány tradíciókból~~, és a kereszténység elterjedésével a tojást, mint ősi életszimbólumot, összekapcsolták a feltámadás ünnepével. A húsvétra festett tojások hagyományos színe a piros, amely [Krisztus](https://hu.wikipedia.org/wiki/J%C3%A9zus) vérét jelképezte.

A húsvéti tojásokat manapság már sokféle technikával díszítik, többek között festéssel, karcolással, faragással, varrással, patkolással, felragasztott formákkal vagy filctollal.

A tojások díszítésének egy különleges technikája a [tojáspatkolás](https://hu.wikipedia.org/wiki/Toj%C3%A1spatkol%C3%A1s), amelyhez általában a nagy mérete miatt libatojást és a könnyű formálhatósága miatt, ólomlemezt használnak. A tojáspatkolás világrekordere a [székesfehérvári](https://hu.wikipedia.org/wiki/Sz%C3%A9kesfeh%C3%A9rv%C3%A1r) Koszpek József, aki ~~1119~~ darab, kézzel készített patkót helyezett el egy strucctojáson. Egy 61 patkós tyúktojás a [Vatikánban](https://hu.wikipedia.org/wiki/Vatik%C3%A1n) található, amit [kölni](https://hu.wikipedia.org/wiki/K%C3%B6ln) látogatásakor kapott a [pápa](https://hu.wikipedia.org/wiki/P%C3%A1pa_%28egyh%C3%A1zf%C5%91%29).

2019-ben húsvétkor megszállt vendégek

|  |  |
| --- | --- |
| Járás | Belföldi vendég , ezer fő |
| Keszthelyi | 22 |
| Egri | 19 |
| Siófoki | 16 |
| Balatonfüredi | 15 |
| Nagykanizsai | 12 |
| Hajdúszoboszlói | 11,5 |
| Soproni | 9,5 |
| Miskolci | 9,4 |
| Szegedi | 9,4 |
| Gyöngyösi | 9,2 |
| Szentendrei | 8 |
| Debreceni | 7,5 |